Эвтархойн Ахьмад хууш вара х1ун сийлаллин 1индаг1 ду имам Шемална а, Ташо-Хьаьжина а юккъе дижинарг. Итт шо даьллера цу шиннах Нохчийчоьнан, Дег1астанан имам муьлха ву къаста ца луш. Ша-ша Аллах1ана уллора хетара цу шинна. Амма 1840-чу шарахь дуьйна, шен дахар д1адерзаре герга даханий хууш волчу Ташо-Хьаьжас Шемал мелла а хьалха тоьттура. Бенарчу Тимарболата, 1овдин йозанча хилла волчу, шен устазо т1едилларца Бена рузбане кхайкхинера имам Шемал. Тимарболат Ташо-Хьаьжин, Шемалан барт хила лууш вара. Ташо-Хьаьжас 18 хаттар динера Шемале. Ахь царна нийса жоп лахь-хьо ву имам, ца лахь-со хир ву имам аьлла. Царах 8 хаттарна бен Шемале жоп ца даладелира.